Vier arbeiders sterf in trekkerongelukArgieffoto (Foto via Pixabay) Vier plaasarbeiders is Woensdag dood op ŉ suikerplaas naby Umkomaas in die suide van KwaZulu-Natal. “Die vier mans het op ŉ sleepwa gery wat deur ŉ trekker gesleep is toe dit omgeslaan het,” het Robert McKenzie, woordvoerder van die provinsiale nooddienste, gesê. Volgens hom was daar ook ŉ watertenk op die sleepwa. Nog sewe arbeiders is beseer in die ongeluk. Hulle is in ŉ ernstige toestand na ŉ hospitaal geneem. Die polisie en departement van arbeid stel ondersoek in.